Document ID: /roh_data/filtered/fineweb-2-filterrobots_roh.jsonl.gz/13615

Fundaziun Baan Dooi dat in futur ad uffants orfens cun SIDA
- Glindesdi, 8.2.2016, 10:33, actualisà a las 18:04
Cumenzà ha tut cun in engaschament sin basa voluntara en il nord da la Tailanda. Là ha Graziella Ramponi emprais ad enconuscher in mattet ch'era sulet e malsaun. El era betg in cas singul ed uschia è Graziella Ramponi restada ed ha bajegià si in'organisaziun d'agid.
Baan Doi, chasa da muntogna, sa numna l'organisaziun e la chasa d'orfens nua che 20 uffants han chattà in nov da chasa.
En il nord da la Tailanda èn millis d'uffants pertutgads, han SIDA, e nagin pli che guarda per els perquai ch'ils geniturs èn morts ni han laschà sulet ils uffants.
Gidar a quels ch'ins po e quai bain
Pli baud vuleva Graziella Ramponi Najai salvar il mund, oz cun 33 onns è ella cuntenta ch'ella po far quai ch'ella fa. Grazia a l'organisaziun Baan Doi che stat davos tiers. 20 uffants chattan alloschi èn chasa e passa 30 sustegna l'organisaziun ordvart.